Na temelju članka 37. Statuta Mješovite industrijsko-obrtnička škole Školski odbor na

sjednici 5. 3. 2024. godine donosi obrazloženje prijedloga

izvještaja o izvršenju financijskog plana za 2023. godinu:

**OBRAZLOŽENJE GODIŠNJEG IZVJEŠTAJA O IZVRŠENJU ZA 2023. GODINU**

**BROJČANA OZNAKA I NAZIV GLAVE: 8-34 MIOŠ MJEŠOVITA INDUSTRIJSKO-OBRTNIČKA ŠKOLA**

**SAŽETAK DJELOKRUGA RADA:**

Najznačajniji poslovi i zadaci na razini razdjela obuhvaćaju:

Osnovna djelatnost Škole obuhvaća odgoj i obrazovanje mladeži, uključujući i učenike s teškoćama u razvoju i odraslih za stjecanje srednje stručne spreme, niže stručne spreme, prekvalifikaciju, osposobljavanje i usavršavanje. Obrazovanje odraslih stječe se pohađanjem nastave ili konzultativno–instruktivnom nastavom sukladno nastavnim planovima i programima. Sporedna djelatnost škole je proizvodnja i prodaja proizvoda i usluga.

Škola u okviru djelatnosti strukovnog obrazovanja obavlja i sljedeće poslove:

- obrazovnu ponudu usklađuje s potrebama tržišta rada,

- uspostavlja lokalna partnerstva,

- izrađuje dio kurikuluma sukladno lokalnim i regionalnim potrebama u skladu sa Zakonom o strukovnom obrazovanju.

**ORGANIZACIJSKA STRUKTURA:**

Djelatnost škole se obavlja kao javna služba koja zapošljava 60 djelatnika. Odgovorna i čelna osoba institucije je ravnateljica, Snježana Erdeljac. Uz ravnateljicu djelatnici se dijele na nastavno (48) i nenastavno (7) osoblje te stručna služba (4). Sukladno poslovima koji se obavljaju u Školi i u narednom razdoblju će se nastaviti provoditi svi programi i aktivnosti utvrđeni Godišnjim planom i programom rada, te Školskim kurikulumom.

**IZVRŠENJE FINANCIJSKOG PLANA ZA SIJEČANJ-PROSINAC 2023.***(iznosi u EUR)***:**

|  |  |  |  |  |  |  |
| --- | --- | --- | --- | --- | --- | --- |
| **Brojčana oznaka i naziv** | **Izvršenje2022.** | **Plan 2023.** | **III Rebalans 2023.** | **Izvršenje 2023.** | **Indeks 5/2** | **Indeks 5/4** |
| **1** | **2** | **3** | **4** | **5** | **6** | **7** |
| **123 Zakonski standard** **javnih ustanova SŠ** | **202676,67** | **130100,00** | **112730,00** | **112728,71** | **55,62** | **100** |
| A100037 Odgojnoobrazovno,administrativno i tehničko osoblje | 28.596,37 | 130100,00 | 37.980,00 | 37.980,00 | 132,81 | 100,00 |
| A100037A Odgojnoobrazovno, administrativno i tehničko osoblje - POSEBNI DIO | 78.549,90 | 87000,00 | 72.000,00 | 71.998,71 | 91,66 | 100,00 |
| A100038 Operativni plan TIO - SŠ | 235,42 | 5000,00 | 2750,00 | 2.750,00 | 1.168,13 | 100,00 |
| **125 Program javnih potreba iznad standarda - vlastiti prihodi** | **15.212,84** | **6700,00** | **9.000,00** | **5.536,67** | **36,39** | **61,52** |
| A100042 Javne potrebe iznad standarda-vlastiti prihodi | 15.212,84 | 6700,00 | 9.000,00 | 5.536,67 | 36,39 | 61,52 |
| **141 Javne potrebe iznad zakonskog standarda SŠ** | **63.720,41** | **125.871,00** | **189.664,70** | **91.863,24** | **144,17** | **48,43** |
| A100078 Županijske javne potrebe SŠ | 696,91 | 266,00 | 937,06 | 937,06 | 134,46 | 100,00 |
| A100142B Prihodi od nefinancijske imovine i nadoknade štete s osnova osiguranja | 0,00 | 31.100,00 | 32.180,00 | 1.176,95 |  0,00 | 3,66 |
| A100159A Javne potrebe iznad standarda - donacije | 1.856,15 | 10.000,00 | 4.431,00 | 816,89 | 44,01 | 18,44 |
| A100161A Javne potrebe iznad standarda - OSTALO | 3.789,88 | 6.080,00 | 7.400,00 | 6.270,38 | 165,45 | 84,73 |
| A100162A Prijenos sredstava od nenadležnih proračuna | 19.228,84 | 25.822,00 | 20.773,37 | 2.834,14 | 14,74 | 13,64 |
| A100163A Javne potrebe iznad standarda - EU PROJEKTI | 35.535,60 | 49.500,00 | 121.606,62 | 77.504,25 | 218,10 | 63,73 |
| A100166A Prihod od financijske imovine - korisnici | 0,00 | 3,00 | 52,94 | 39,86 |  0,00 | 75,29 |
| A100218 Financiranje deficitarnih zanimanja | 2.613,03 | 3.100,00 | 2.283,71 | 2.283,71 | 87,40 | 100,00 |
| **157 Javne potrebe iznad zakonskog standarda u školstvu - ostali korisnici** | **6.901,58** | **0,00** | **5.870,46** | **5.867,16** | **85,01** | **99,94** |
| A100208 KARADAR | 6.901,58 | 0,00 | 5.870,46 | 5.867,16 | 85,01 | 99,94 |
| **201 MZOS- Plaće SŠ** | **1.087.767,59** | **1.080.000,00** | **1.252.100,00** | **1.237.247,19** | **113,74** | **98,81** |
| A200201 MZOS- Plaće SŠ | 1.087.767,59 | 1.080.000,00 | 1.252.100,00 | 1.237.247,19 | 113,74 | 98,81 |
| **UKUPNO Glava: 8-34** | **1.376.279,09** | **1.342.671,00** | **1.569.365,16** | **1.453.242,97** | **105,59** | **92,60** |

***BROJČANA OZNAKA I NAZIV PROGRAMA: 123 Zakonski standard javnih ustanova SŠ***

**SVRHA PROGRAMA:**

Cilj svih djelatnosti škole je unapređenje i usavršavanje odgojno – obrazovnog procesa.

Specifičan cilj odgoja i obrazovanja mladeži uključujući i učenike s teškoćama u razvoju te nastoji:

* osigurati sustavan način poučavanja učenika, poticati i unapređivati njihov intelektualni, tjelesni, estetski, društveni, moralni i duhovni razvoj u skladu s njihovim sposobnostima i sklonostima,
* razvijati učenicima svijest o nacionalnoj pripadnosti, očuvanju povijesno – kulturne baštine i nacionalnog identiteta,
* odgajati i obrazovati učenike u skladu s općim kulturnim i civilizacijskim vrijednostima, ljudskim pravima i pravima djece, osposobiti ih za življenje u multikulturalnom svijetu, za poštivanje različitosti i toleranciju te za aktivno i odgovorno sudjelovanje u demokratskom razvoju društva,
* osigurati učenicima stjecanje temeljnih (općeobrazovnih) i stručnih kompetencija, osposobiti ih za život i rad u promjenjivom društveno – kulturnom kontekstu prema zahtjevima tržišnog gospodarstva, suvremenih informacijsko – komunikacijskih tehnologija i znanstvenih spoznaja i dostignuća,
* osposobiti učenike za cjeloživotno učenje,
* poticati stručno osposobljavanje i usavršavanje djelatnika.
* smanjiti broj izostanaka učenika pogotovo neopravdanih izostanaka

Školski kurikulum služi svim nositeljima odgojno–obrazovnog procesa u školi: nastavnicima, stručnim suradnicima, ravnatelju, ali i svim sudionicima i korisnicima odgoja i obrazovanja: učenicima, odraslim polaznicima, roditeljima, lokalnoj zajednici, udrugama i sl.

**POVEZANOST PROGRAMA SA STRATEŠKIM DOKUMENTIMA:**

Program omogućava provođenje plana stručnog usavršavanja nastavnika i svih odgojno-obrazovnih aktivnosti prema kalendaru aktivnosti za školsku godinu koji su definirani Godišnjim planom i programom te Školskim kurikululom za pojedinu školsku godinu.

**ZAKONSKE I DRUGE PODLOGE NA KOJIMA SE PROGRAM ZASNIVA:**

### - Zakon o proračunu RH (NN, broj 87/08, 136/12, 15/15, 144/21)

- Zakon o odgoju i obrazovanju u osnovnim i srednjim školama (NN, broj 94/13,152/14, 68/18, 64/20, [151/22](https://www.zakon.hr/cms.htm?id=55120), [156/23](https://www.zakon.hr/cms.htm?id=59089))

- Uredba o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave (NN, broj 127/17, 148/20, 151/22)

- Državni pedagoški standard srednjoškolskog sustava odgoja i obrazovanja (NN, broj 63/08, 90/10)

- Temeljni kolektivni ugovor za javne službenike i namještenike (NN56/22)

- Dodatak III. Temeljnom kolektivnom ugovoru za službenike i namještenike u javnim službama

NN 128/2023

## - Kolektivni ugovor za zaposlenike u srednjoškolskim ustanovama (NN 51/18)

- Odluka o kriterijima, mjerilima i načinu financiranja decentraliziranih funkcija u srednjim školama i učeničkim domovima u 2023. godini kojima je Karlovačka županija osnivač (Glasnik KŽ 54b/2022)

**IZVRŠENJE PROGRAMA S OSVRTOM NA CILJEVE KOJI SU OSTVARENI NJEGOVOM PROVEDBOM:**

Obzirom da se radi o strukovno školi sa mnogo različitih zanimanja, a malim brojem naučničkih mjesta u poduzećima u kojima mogu pohađati praktični dio nastave veliki problem je postizanje optimalnog broja razrednih odjela u odnosu na broj učenika prema Državnom pedagoškom standardu. Pošto postoji malo poduzeća i obrta koji su licencirani i imaju mogućnost primanja učenika na praksu broj upisanih učenika po pojedinom zanimanju je mali pa je zbog toga više razrednih odjela, a također zbog toga što nije moguće organizirati nastavu spajanjem više od tri smjera u jedan razredni odjel postoji više razrednih odjela nego što je predviđeno prema Državnom pedagoškom standardu. Cilj škole je pojačati aktivnosti promocije zanimanja među potencijalnim budućim učenicima,ali i poslodavcima kako bi se učenike potaknulo na obrazovanje u strukovnim zanimanjima,a poslodavce da se licenciraju kako bi mogli primati učenike na praksu i na taj način si osigurati kvalitetnu radnu snagu u budućnosti. Trenutno nije sklopljen niti jedan novi ugovor sa poslodavcima za obavljanje stručne prakse.

Cilj smanjenja neopravdanih izostanaka nije ostvaren. Na kraju školske godine 2022/2023 je ostvareno ukupno 1082 neopravdana sata tako da je potrebno uložiti dodatne napore u motiviranje učenika.

Ciljevi usklađenosti s Državnim pedagoškim standardom u pogledu broja učenika u razrednom odjelu, broja učenika u školi i broja razrednih odjela su definirani na godišnjoj razini te je cilj broja učenika za školu srednje veličine ispunjen, ali broj razrednih odjela je i dalje prevelik, a prosječan broj učenika u razredu premali. Razlog tome je što škola upisuje i pomoćna zanimanja koja su zasebni razredni odjeli. Te programe pohađaju djeca s poteškoćama u razvoju i nema ih mnogo. Ukupno trenutno ima tri razredna odjela pomoćnih zanimanja i 15 učenika. Kada se njih izuzme iz računice Škola ima 21 razredni odjel i prosječan broj učenika u razrednom odjelu 18, što bi značilo približavanje postavljenim ciljevima za optimalnu srednju školu srednje veličine.

Škola je imala potreba za hitnim intervencijama na uklanjanju nedostataka prema nadzoru HEP operatora na trafostanici u vlasništvu Škole.

Također, nije ispunjen postavljeni cilj prelaska u jednu smjenu zbog toga što se još nisu osigurali prostorni uvjeti za održavanje nastave u jednoj smjeni. Još uvijek se čekaju službeni rezultati natječaja na koji je Škola aplicirala, a u vezi financiranja izrade projektne dokumentacije za proširenje i uređenje prostora Škole. Kupljena je zgrada, ali se čeka uređenje i stavljanje u funkciju obrazovanja.

U sklopu aktivnosti **A100037 Odgojnoobrazovno, administrativno i tehničko osoblje** ukupno je ostvareno 37.980,00 EUR rashoda, odnosno 100% godišnjeg plana i to rashoda za stručno usavršavanje djelatnika 7.200,00 EUR, za rashode za uredski materijal i higijenski materijal i materijal za čišćenje,energiju, materijal za održavanje i službenu odjeću 12.200,00 EUR, za usluge (režijski troškovi ) 16.000,00 EUR, za ostale rashode (članarine, reprezentaciju, pristojbe i ostalo) 2.100,00 EUR, te za bankarske usluge 480,00 EUR.

U sklopu aktivnosti **A100037A**  **Odgojnoobrazovno, administrativno i tehničko osoblje – posebni dio** ostvareno je ukupno 71.998,71 EUR rashoda, odnosno 100% godišnjeg plana, i to 44.810,00 EUR za prijevoz zaposlenika, 22.000,00 EUR za nastavni materijal i električnu energiju i plin, te 5.188,71 EUR za naknadu e-tehničaru zdravstvene usluge i redovne ateste i ispitivanja

U sklopu aktivnosti **A100038 Operativni plan TIO** ostvareno je 2.750,00 EUR rashoda, odnosno 100% plana za rashode na uklanjanju nedostataka prema nadzoru HEP operatora na trafostanici u vlasništvu Škole.

U 2023. godini je ostvareno 110.214,64 EUR prihoda za pokriće otvorenih obveza na kraju 2022. i tekuće obveze u 2023. godini, odnosno 97,77 plana. 4.894,06 EUR rashoda 2023. godine je metodološki manjak po ovoj aktivnosti i izvoru, te će biti pokriven prihodima u 2024. godini.

**IZVRŠENJE FINANCIJSKOG PLANA ZA SIJEČANJ-PROSINAC 2023.***(iznosi u EUR)***:**

|  |  |  |  |  |  |  |
| --- | --- | --- | --- | --- | --- | --- |
| **Brojčana oznaka i naziv** | **Izvršenje 2022.** | **Plan 2023.** | **III Rebalans 2023.** | **Izvršenje 2023.** | **Indeks 5/2** | **Indeks 5/4** |
| **1** | **2** | **3** | **4** | **5** | **6** | **7** |
| **GLAVA 8-34 Mješovita industrijsko- obrtnička škola** |  |  |  |  |  |  |
| **123 Zakonski standard** **javnih ustanova SŠ** | **202676,67** | **130100,00** | **112730,00** | **112728,71** | **55,62** | **100** |
| A100037 Odgojnoobrazovno,administrativno i tehničko osoblje | 28.596,37 | 130100,00 | 37.980,00 | 37.980,00 | 132,81 | 100,00 |
| A100037A Odgojnoobrazovno, administrativno i tehničko osoblje - POSEBNI DIO | 78.549,90 | 87000,00 | 72.000,00 | 71.998,71 | 91,66 | 100,00 |
| A100038 Operativni plan TIO - SŠ | 235,42 | 5000,00 | 2750,00 | 2.750,00 | 1.168,13 | 100,00 |

**POKAZATELJI USPJEŠNOSTI PROGRAMA:** *(pokazatelji uspješnosti predstavljaju podlogu za mjerenje učinkovitosti provedbe* ***programa*** *i trebaju biti: specifični, mjerljivi, dostupni, relevantni u odnosu na definirani cilj i vremenski određeni)*

|  |  |  |  |  |  |
| --- | --- | --- | --- | --- | --- |
| **Pokazatelj uspješnosti** | **Definicija** | **Jedinica** | **Polazna vrijednost** | **Ciljana vrijednost 2023.** | **Izvršenje 2023.** |
| Usklađenost s Državnim pedagoškim standardom u pogledu broja učenika u razrednom odjelu | Prosječan broj učenika u razrednom odjelu treba biti usklađen u Državnim pedagoškim standardom kako bi se osigurala minimalna kvaliteta provođenja srednjoškolskog sustava odgoja i obrazovanja | **Prosječan broj učenika u razrednom odjelu** | 17 | 18 | 16 |
| Usklađenost s Državnim pedagoškim standardom u pogledu broja učenika u školi | Srednja škola optimalne veličine ima 16 do 20 razrednih odjela, odnosno 400 do 500 učenika, a broj razrednih odjela ne smije biti veći od 32, odnosno do 800 učenika u školi. | **Broj učenika u školi** | 370 | 380 | 388 |
| Usklađenost s Državnim pedagoškim standardom u pogledu broja razrednih odjela | Srednja škola optimalne veličine ima 16 do 20 razrednih odjela, odnosno 400 do 500 učenika, a broj razrednih odjela ne smije biti veći od 32, odnosno do 800 učenika u školi. | **Broj razrednih odjela u školi** | 24 | 23 | 24 |
| Poboljšanje materijalno-tehničkih uvjeta u školi u cilju poboljšanja završnog uspjeha učenika na kraju svake školske godine | Što veći postotak pozitivno ocijenjenih učenika na kraju školske godine je pokazatelj kako su učenici uspješnije savladali program što se može dovesti direktno u vezu sa stručnim usavršavanjem nastavnog osoblja i ulaganjem u materijalno-tehničke uvjete za izvođenje nastave | **Postotak pozitivno ocijenjenih učenika na kraju školske godine** | 89 | 90 | 94,84 |
| Povećati broj poduzeća koja su ponudila pozicije za prakse | Povećanjem broja poduzeća otvara se mogućnost promjene nastavnog plana i programa s uključenim praksama i omogućuje povećanje broja učenika koji se upisuju u pojedino zanimanje | **Broj novih poduzeća koja nude pozicije za prakse** | 1 | 2 | 0 |
| Smanjiti broj neopravdanih izostanaka | Organiziranjem dopunske nastave ili dodatnim savjetovanjem učenika postiže se smanjenje markiranja i izbjegavanja nastave | **Broj neopravdanih izostanaka** | 1040 | 1010 | 1082 |
| Smanjiti količinu i broj potrebnih hitnih intervencija | Cilj je redovnim održavanjem izbjeći veće kvarove i potrebe za hitnim sanacijama nedostataka | Broj hitnih intervencija  |  0 | 0  | 1 |
| Prelazak u jednosmjensku nastavu | Uvođenjem jednosmjenske nastave pridonosi se poboljšanju kvalitete i učinkovitosti obrazovanja | % | 0 | 0  | 0 |

***BROJČANA OZNAKA I NAZIV PROGRAMA: 125 Program javnih potreba iznad standarda - vlastiti prihodi***

**SVRHA PROGRAMA:**

Posebni cilj je podići kvalitetu nastave na što višu razinu podizanjem materijalnih i drugih uvjeta prema našim mogućnostima, na viši standard što se omogućava dodatnim prihodima od iznajmljivanja. Također, mnoge strane učenici će savladavati kroz rad učeničke zadruge “Zanatlija“, odnosno pekarske, mesarske, soboslikarske, frizerske, pedikerske, kozmetičarske i drugih sekcija u zadruzi. Ciljevi zadruge: razvoj organizacijskih, socijalnih vještina i sposobnosti, vještina u zanatu, odnos prema sredstvima rada, odnos prema kupcu, stjecanje higijenskih navika i osnove manipulacije hranom, razvoj radne discipline, suradničkog rada, organizacije vremena, marketinških sposobnosti, određivanje cijene usluge i proizvoda i slično. Aktivnosti organizacije obrazovanja odraslih omogućavaju cjeloživotno učenje i usavršavanje i usmjereni su prema vanjskim korisnicima usluga obrazovanja.

**POVEZANOST PROGRAMA SA STRATEŠKIM DOKUMENTIMA:**

Plan realizacije i ostvarenja izvršava se u skladu sa Školskim Kurikulumom i pravilnicima škole.

**ZAKONSKE I DRUGE PODLOGE NA KOJIMA SE PROGRAM ZASNIVA:**

Zakon o proračunu (NN 87/08, 136/12, 15/15, 144/21)

Pravilnik o proračunskom računovodstvu i računskom planu (NN 124/14, 115/15 i 87/16, [NN 158/2023](https://narodne-novine.nn.hr/eli/sluzbeni/2023/158/pdf) )

Upute proračunskim korisnicima za izradu Proračuna Karlovačke županije za razdoblje 2023. – 2025.

Temeljni kolektivni ugovor za javne službenike i namještenike (NN 56/22)

Dodatak III. Temeljnom kolektivnom ugovoru za službenike i namještenike u javnim službama

NN 128/2023

Kolektivni ugovor za zaposlene u srednjoškolskim ustanovama (NN 51/2018)

Odluka o raspodjeli i korištenju poslovnog rezultata od 2022. godine

Ugovor o zakupu poslovnog prostora – Dabar

Ugovor o zakupu poslovnog prostora – Rakovac d.o.o

Ugovor o zakupu poslovnog prostora – Gradsko kazalište Zorin dom

Statut Učeničke zadruge

Ugovor o zakupu prostora B1 plakati

Odobrenja za provođenje programa obrazovanja odraslih

Ugovor o zakupu prostora AXA d.o.o.

Ugovor o zakupu prostora Fabundo d.o.o.

**IZVRŠENJE PROGRAMA S OSVRTOM NA CILJEVE KOJI SU OSTVARENI NJEGOVOM PROVEDBOM:**

Škola je postavila cilj aktivnosti nabavu nefinancijske imovine za potrebe funkcioniranja škole i za rad školskih praktikuma kako bi se poboljšali materijalno-tehnički uvjeti rada. Ciljana vrijednost je 700. EUR Cilj je ostvaren, obzirom da je škola u 2023. godini nabavila nefinancijske imovine u vrijednosti 3.010,40 EUR. Nabavljene su 2 uredske stolice vrijednosti 150,00 EUR, 4 štafelaja za soboslikarski praktikum vrijednosti 265,46 EUR, klupe za sjedenje na hodnicima Škole u vrijednosti 1.100,00 EUR, TV za potrebe frizerskog praktikuma u vrijednosti 299,90 EUR, nosač za TV vrijednosti 7,30 EUR, 3 telefona vrijednosti 90,11 EUR, 2 nova konvektora za grijanje vrijednosti 1.017,50 eur, termos boca vrijednosti 69,99 EUR i knjige u vrijednosti 10,14 EUR.

Ciljani broj aktivnosti učeničke zadruge u jednoj kalendarskoj godini je 5. U 2023. godine je održano 5 aktivnosti i to: organizacija Uskrsnog sajma na kojem su se prodavali školski proizvodi i pružale usluge frizera, kozmetičara i frizera, organiziran je posjet članova Kluba umirovljenika školskom frizerskom, kozmetičkom i pedikerskom praktikumu, sudjelovanje na Beauty and Hair Expo i Make Up Wednesday dana 10. ožujka 2023. godine gdje su učenici 2., 3., i 4. razreda naše škole koji se školuju za zanimanja frizer, kozmetičar i pediker, sudjelovali na natjecanju u dvije kategorije: "Ženska retro dnevna frizura", učenica Armina Begić i "Muška fade frizura", učenik Karlo Žužić, te sudjelovanje na 1. dani obrtništva u gradu Karlovcu i Karlovačkoj županiji od 19.do 20.5.2023. te školski Božićni sajam na kojem su se prodavali školski proizvodi i pružale usluge frizera, kozmetičara i frizera.

U 2023. godine je ostvareno ukupno 5.536,67 EUR rashoda financiranih vlastitim prihodima. Vlastiti prihodi su trošeni za nagrade učenicima i nabavku materijala i usluga koji nisu planirani na drugim izvorima te nabavu nefinancijske imovine.

Ukupno je ostvareno 8.550,71 EUR vlastitih prihoda u 2023. godini. Prenesen je višak iz 2022. od vlastitih prihoda u iznosu 676,97 EUR kao rezultat neutrošenih vlastitih prihoda te je utrošen u skladu s Odlukom o raspodjeli rezultata poslovanja 2022. godine.

**IZVRŠENJE FINANCIJSKOG PLANA ZA SIJEČANJ - PROSINAC 2023.***(iznosi u EUR)***:**

|  |  |  |  |  |  |  |
| --- | --- | --- | --- | --- | --- | --- |
| **Brojčana oznaka i naziv** | **Izvršenje 2022.** | **Plan 2023.** | **III Rebalans 2023.** | **Izvršenje 2023.** | **Indeks 5/2** | **Indeks 5/4** |
| **1** | **2** | **3** | **4** | **5** | **6** | **7** |
| **GLAVA 8-34 Mješovita industrijsko- obrtnička škola** |  |  |  |  |  |  |
| **125 Program javnih potreba iznad standarda - vlastiti prihodi** | **15.212,84** | **6700,00** | **9.000,00** | **5.536,67** | **36,39** | **61,52** |
| A100042 Javne potrebe iznad standarda-vlastiti prihodi | 15.212,84 | 6700,00 | 9.000,00 | 5.536,67 | 36,39 | 61,52 |

**POKAZATELJI USPJEŠNOSTI PROGRAMA:** *(pokazatelji uspješnosti predstavljaju podlogu za mjerenje učinkovitosti provedbe* ***programa*** *i trebaju biti: specifični, mjerljivi, dostupni, relevantni u odnosu na definirani cilj i vremenski određeni)*

|  |  |  |  |  |  |
| --- | --- | --- | --- | --- | --- |
| **Pokazatelj uspješnosti** | **Definicija** | **Jedinica** | **Polazna vrijednost** | **Ciljana vrijednost 2023.** | **Izvršenje 2023.** |
| Nabava nefinancijske imovine i opreme za rad školskih praktikuma i škole općenito | Nabava opreme za školske strukovne praktikume poboljšava praktična znanja koja će omogućiti lakše napredovanje na nastavi i praksi izvan škole te kasnije u radu | **Vrijednost nabavljene nove opreme u EUR** | 500 | 700 | 3010,40 |
| Broj aktivnost Učeničke zadruge | Sudjelovanjem na različitim manifestacijama kao što je Obrtnički sajam, Dan karijera, Tjedan strukovnog obrazovanja i slično učenici će promovirati sebe, svoje vještine i školu | **Broj aktivnosti u godini** | 4 | 5 | 5 |

***BROJČANA OZNAKA I NAZIV PROGRAMA: 141 Javne potrebe iznad zakonskog standarda SŠ***

**SVRHA PROGRAMA:**

Svrha programa je pružanje dodatnih usluga u obrazovanju. Cilj svih djelatnosti škole je unapređenje i usavršavanje odgojno – obrazovnog procesa. Program se odnosi na organiziranje županijskih, međužupanijskih i državnih natjecanja, poticanju učenika na školovanje u deficitarna zanimanja, sudjelovanje u projektima, provođenje mobilnosti Erasmus+. Sudionici su kompletno osoblje škole, učenici i njihovi roditelji.

**POVEZANOST PROGRAMA SA STRATEŠKIM DOKUMENTIMA:**

Škola kroz ovaj program provodi aktivnosti pružanja dodatnih usluga u školstvu. Provode se aktivnosti dodatnih i izvannastavnih aktivnosti, aktivnosti mobilnosti kroz Erasmus+ projekte i razne građanske projekte usmjerene ka javnosti. Navedene aktivnosti se izvode prema kalendaru aktivnosti za školsku godinu koji su definirani Godišnjim planom i programom te Školskim kurikululom za pojedinu školsku godinu.

**ZAKONSKE I DRUGE PODLOGE NA KOJIMA SE PROGRAM ZASNIVA:**

- Zakon o radu (NN [93/14](https://www.zakon.hr/cms.htm?id=26185), [127/17](https://www.zakon.hr/cms.htm?id=26183), [98/19](https://www.zakon.hr/cms.htm?id=40775), [151/22](https://www.zakon.hr/cms.htm?id=55102), [64/23](https://www.zakon.hr/cms.htm?id=57139))

- Temeljni kolektivni ugovor za javne službenike i namještenike ( NN 56/2022)

-Dodatak III. Temeljnom kolektivnom ugovoru za službenike i namještenike u javnim službama NN 128/2023

 - Kolektivni ugovor za zaposlene u srednjoškolskim ustanovama (NN 51/2018)

### - Zakon o proračunu RH (NN, broj 87/08, 136/12, 15/15, 144/21)

- Zakon o odgoju i obrazovanju u osnovnim i srednjim školama (NN, broj 94/13,152/14, 68/18, 64/20)

- Upute za izradu Proračuna Karlovačke županije za razdoblje 2023.-2025.

- Ugovor o dodjeli bespovratnih sredstava za projekt s jednim korisnikom u okviru programa ERASMUS+, broj ugovora – 2022-1-HR01-KA122-VET-000073892

- Ugovor o dodjeli bespovratnih sredstava za program Erasmus+ (broj ugovora 2023-1-HR01-KA121-VET-000115679

- ERASMUS akreditacija u području strukovnog obrazovanja i osposobljavanja ( broj akreditacije: **2022-1-HR01-KA120-VET-000105242**)

- Ugovor o tekućem računu u Privrednoj banci Zagreb

- Opći uvjeti poslovanja Privredne banke Zagreb

**IZVRŠENJE PROGRAMA S OSVRTOM NA CILJEVE KOJI SU OSTVARENI NJEGOVOM PROVEDBOM:**

**Aktivnost A100078 Županijske javne potrebe SŠ** – ukupno je ostvareno 937,06 EUR rashoda, odnosno 100% planiranog. Sredstva su utrošena za organizaciju županijskih i međužupanijskih natjecanja, nabavu licence za ravnatelje za potrebe digitalne ovjere računa i zahtjeva za plaćanje te 500,00 EUR za nabavu materijala za potrebe Školskog sportskog kluba Snježana Matan temeljem postignutih rezultata u prošljo školskoj godini.

Škola je bila domaćim županijskom natjecanju iz geografije i međužupanijskom natjecanju iz frizerstva i soboslikarstva te je u skladu s limitima osnivača podnesen zahtjev za sufinanciranje troškova organizacije i podnesen o izvješće o provedenim natjecanjima.

Ukupno je po ovoj aktivnosti ostvareno 937,06 EUR prihoda.

**Aktivnost A100142B Prihodi od nefinancijske imovine i nadoknade štete s osnova osiguranja** rashodi su realizirani u iznosu 1.176,95 EUR, odnosno 3,66%.

Cilj je da se utroše prihodi od nefinancijske imovine ali nije ispunjen iz razloga što što su se čekali rezultati natječaja za sufinanciranje izrade projektne dokumentacije uređenja zgrade Škole koja je kupljena, ali još nije uređena i stavljena u funkciju obrazovanja te će se sredstva uložiti u navedenu svrhu. Na kraju Škola nije dobila sredstva na Pozivu na koji se javila te će se sredstva prebaciti u iduću godinu u skladu s novim i izmijenjenim planom uređenja prostora Škole u dogovoru sa Osnivačem.

Ukupno je realizirano 656,16 EUR prihoda i to 545,00 EUR od naknade štete od strane osiguravajućeg društva za razbijene prozore nakon nevremena u srpnju 2023. godine. Navedena sredstva su utrošena za popravak navedenih prozora. 111,16 EUR je ostvareno od prodaje stana koji je još u otkupu (35% rate otkupa). Ostalo je neutrošeno 30.952,63 od prodaje stana i od stana u otkupu te će se navedeni višak prenijeti u 2024. godinu.

**Aktivnost A100159A Javne potrebe iznad standarda – donacije** su realizirane u ukupnom iznosu 816,89 EUR, odnosno 18,44% ukupnog godišnjeg plana rashoda po navedenoj aktivnosti.

Prihod od donacija je ostvaren u 2023. godini u iznosu 816,89 EUR.

Primljene su dvije donacije Hrvatskog školskog sportskog saveza za dnevnice pratiteljima na državnim natjecanjima u ukupnom iznosu 291,94 EUR i jedna od KA TRAVEL za dnevnice pratitelja na terenskoj nastavi u iznosu 238,95 EUR, donacija od Konzum plus poduzeća u sklopu akcije sakupljanja bodova u obliku markera za dresove (naddres) u vrijednosti 186,00 EUR i jedna donacija od 100 EURA za pomoć pri organizaciji Božićnog sajma od Ive Brakića. Temeljem navedenog se može zaključiti da je ostaveren postavljeni cilj od prikupljenih 5 donacija.

**Aktivnost A100161A Javne potreba iznad standarda – ostalo** obuhvaćaju rashode za prijevoz na terenske nastave, nabavu radnih mapa za učenike i osiguranje učenika. U prvoj polovici godine je realizirano 6.270,38 EUR, odnosno 84,73 % planiranog godišnjeg iznosa rashoda i to, za usluge prijevoza učenika na terenske nastave.

Ukupno je po ovoj aktivnosti ostvareno 6404,10 EUR prihoda, odnosno 87,11% od planiranog.

Cilj nije ostvaren jer je u 2023. realizirano 11 terenskih nastava, i to u Sarajevo, u Ljubljanu, na Krk, Zorin dom na predstavu i posjet Hrvatskom Saboru,posjet klaonici Medven, posjet tvornici kamene vune Rockwool, posjet u STRABAG, sudjelovanje na ASK akademiji za frizere, terenska nastava za arhitektonske tehničare u Zagreb i terenska nastava u sklopu tjelesne i zdravstvene kulture.

**Aktivnost A100162A Prijenos sredstava od nenadležnih proračuna** ostvareno je ukupno 2.834,14 EUR rashoda. Ministarstva znanosti i obrazovanja uplatilo je ukupno 91,58 EUR rashoda i iz navedenog je financirano 598,00 EUR vrijedne stručne literature, 172,011 EUR za isplatu mentorstva djelatniku prilikom polaganja stručnog ispita druge djelatnice, 192,63 EUR za besplatne udžbenike za korisnike zajamčene minimalne naknade, 28,94 eur za nabavu udžbenika radnog karaktera za korisnike zajamčene minimalne naknade. Od strane Agencije za strukovno obrazovanje je primljeno 491,15 EUR za putne troškove na World Skills 2023., a 425,50 EUR od Nacionalnog centra za vanjsko vrednovanje za potrebe refundiranja putnih troškova na ispravljanje državne mature i 811,72 EUR za nabavku menstrualnih potrepština prema Odluci Ministarstva rada i socijalne skrbi. 114,19 EUR viška je preneseno od prošle godine za rashode za nabavu opreme za dvije učenice iz Ukrajine temeljem Odluke Ministarstva znanosti i obrazovanja.

Na kraju 2023. godine su primljena sredstva za nabavu psihodijagnostičkih testova 1228,82 EUR, za preventivni program 1000,00 EUR i 1999,50 EUR za program darovitih te se ti iznosi prenose na trošenje u 2024. godini.

U prvoj polovici 2023. godine ukupno je 29 učenika sudjelovalo na državnim natjecanjima i to: njih 14 na državnom prvenstvu u rukometu, njih 10 na državnom natjecanju za učenike s poteškoćama u razvoju i njih 5 na državnom natjecanju Worldskills 2023. u disciplinama kozmetičari, arhitektonske tehnologije, graditeljske tehnologije, soboslikarstvo i keramičarstvo. U rukometu su učenici osvojili 9. mjesto, u kozmetičkoj njezi 1. mjesto, u kategoriji arhitektonske tehnologije 8. mjesto, u kategoriji graditeljske tehnologije 10. mjesto, u kategoriji soboslikarstvo 5. mjesto, u kategoriji keramičarstvo 4.mjesto,na natjecanju učenika s poteškoćama u razvoju brončanu medalju u atletici na 400 m, brončanu medalju u atletici na 80 m, dvije zlatne medalje u plivanju (25 m, prsno i slobodno plivanje), srebrnu medalju u prsnom plivanju i brončanu medalju u slobodnom plivanju.

**Aktivnost A100163A Javne potrebe iznad standarda – EU PROJEKTI**

U 2023. godini je po Erasmus + koji se nastavio iz 2022. godine projektu utrošeno 41.958,07 EUR za: 40.486,07 EUR troškove provođenja mobilnosti (prijevoz, smještaj, osiguranje, životni troškovi, dodatna sredstva za nabavu opreme za djecu slabijeg imovinskog stanja) u Njemačkoj u trajanju tri tjedna, od 18.2. do 11.3. 2023. Za 14 učenika i 2 profesora u pratnji, job shadowinga za djelatnicu 1472,00 EUR.

U 2023. godini je prema novom Erasmus+ projektu utrošeno ukupno 35.546,18 EUR i to na: 30.900,08 EUR za organizaciju i provedbu mobilnosti u Španjolskoj za 13 učenika i 2 profesora u pratnji, naknadu za voditeljicu projekta 2.979,55 EUR, pripremni posjet za moguću daljnju suradnju u Španjolskoj 1150,00 EUR za dvije djelatnice i organizaciju j i troškove službenog puta za potrebe stručnog usavršavanja za jednu djelatnicu u Velikoj Britaniji 516,55 EUR.

U 2023. godinu je prenesen višak krihoda poslovanja po ovoj aktivnosti u iznosu 47.182,62 EUR, a tijekom 2023. je ostvareno još 70758,20 EUR.

Dodatno pojašnjenje provedbe Erasmus + projekata nalazi se u Posebnom izvještaju koji je sastavni dio godišnjeg izvješća o izvršenju financijskog plana.

Cilj koji je postavljen u vidu broja učenika koji sudjeluju na mobilnostima u sklopu projekata Erasmus + nije ostvaren, jer se radio o manjem broju dugotrajnijih mobilnosti za razliku na mobilnosti ranijih godina koje su kraće trajale,ali ih je bilo više pa su mogle uključivati i veći broj sudionika.

**Aktivnost A100166A Prihodi od financijske imovine** – realizirano je ukupno 39,86 EUR rashoda odnosno 75,29% na troškove bankarskih usluga.

Ukupno je ostvareno 51,79 EUR prihoda po ovoj aktivnosti.

Cilj je samo djelomično ostvaren jer je utrošen dio prihoda, ali ne u cijelosti. 13,08 EUR se prenosi u iduću godinu.

**Aktivnost A100218 Financiranje deficitarnih zanimanja** realizirano je rashoda u iznosu 2.283,71 EUR, odnosno 100% plana. Sredstva su utrošena na smještaj u učeničkom domu za jednog učenika, nabava udžbenika i radnog pribora te zaštitne radne opreme i odjeće za tri učenika koji se školuju za zidara.

U školskoj godini 2023/2024. su u prvi razred upisana 3 zidara te su im svi troškovi školovanja plaćeni temeljem Odluke Karlovačke županije o sufinanciranju školovanja redovitih učenika u deficitarnim strukovnim zanimanjima.

Ukupno je ostvareno 2.283,71 EUR prihoda za financiranje deficitarnih zanimanja.

**IZVRŠENJE FINANCIJSKOG PLANA ZA SIJEČANJ - PROSINAC 2023.***(iznosi u EUR)***:**

|  |  |  |  |  |  |  |
| --- | --- | --- | --- | --- | --- | --- |
| **Brojčana oznaka i naziv** | **Izvršenje 2022.** | **Plan 2023.** | **III Rebalans 2023.** | **Izvršenje 2023.** | **Indeks 5/2** | **Indeks 5/4** |
| **1** | **2** | **3** | **4** | **5** | **6** | **7** |
| **GLAVA 8-34 Mješovita industrijsko- obrtnička škola** |  |  |  |  |  |  |
| **141 Javne potrebe iznad zakonskog standarda SŠ** | **63.720,41** | **125.871,00** | **189.664,70** | **91.863,24** | **144,17** | **48,43** |
| A100078 Županijske javne potrebe SŠ | 696,91 | 266,00 | 937,06 | 937,06 | 134,46 | 100,00 |
| A100142B Prihodi od nefinancijske imovine i nadoknade štete s osnova osiguranja | 0,00 | 31.100,00 | 32.180,00 | 1.176,95 |  0,00 | 3,66 |
| A100159A Javne potrebe iznad standarda - donacije | 1.856,15 | 10.000,00 | 4.431,00 | 816,89 | 44,01 | 18,44 |
| A100161A Javne potrebe iznad standarda - OSTALO | 3.789,88 | 6.080,00 | 7.400,00 | 6.270,38 | 165,45 | 84,73 |
| A100162A Prijenos sredstava od nenadležnih proračuna | 19.228,84 | 25.822,00 | 20.773,37 | 2.834,14 | 14,74 | 13,64 |
| A100163A Javne potrebe iznad standarda - EU PROJEKTI | 35.535,60 | 49.500,00 | 121.606,62 | 77.504,25 | 218,10 | 63,73 |
| A100166A Prihod od financijske imovine - korisnici | 0,00 | 3,00 | 52,94 | 39,86 |  0,00 | 75,29 |
| A100218 Financiranje deficitarnih zanimanja | 2.613,03 | 3.100,00 | 2.283,71 | 2.283,71 | 87,40 | 100,00 |

**POKAZATELJI USPJEŠNOSTI PROGRAMA:** *(pokazatelji uspješnosti predstavljaju podlogu za mjerenje učinkovitosti provedbe* ***programa*** *i trebaju biti: specifični, mjerljivi, dostupni, relevantni u odnosu na definirani cilj i vremenski određeni)*

|  |  |  |  |  |  |
| --- | --- | --- | --- | --- | --- |
| **Pokazatelj uspješnosti** | **Definicija** | **Jedinica** | **Polazna vrijednost** | **Ciljana vrijednost 2023.** | **Izvršenje 2023.** |
| broj učenika upisan u smjer tesara/zidar - deficitarna zanimanja | Poticanje obrazovanja učenika u deficitarnim zanimanjima doprinosi poboljšanju strukture radnog stanovništva u skladu s potrebama tržišta rada | Broj učenika | 0 | 8 | 3 |
| Broj učenika koji sudjeluju u Erasmus + mobilnostima  | Poticanje interesa za sudjelovanje u mobilnostima u inozemstvu pruža mogućnost učenicima za stjecanje novih stručnih vještina i znanja, ali i razvoja društvenih i komunikacijskih vještina | Broj učenika koji sudjeluju u mobilnostima | 34 | 35 | 27 |
| Broj učenika /ekipa koji sudjeluju na državnim natjecanjima  | Poticanje natjecateljskog duha djeluje poticajno na radne rezultate učenika ali i omogućava promociju škole i uspjeha njezinih učenika i mentora | Broj učenika/ekipa koji sudjeluju na državnim natjecanjima  | 14 | 15 | 29 |
| Broj primljenih donacija | Primljene donacije fizičkih i pravnih osoba omogućuju poboljšanje materijalno—tehničkih uvjeta u školi, isplatu nagrade učenicima s izvrsnim rezultatima na državnim natjecanjima i sl | Broj primljenih donacija | 4 | 5 | 5 |
| Broj odlazaka na terensku nastavu |  Odlasci na terensku nastavu omogućavaju učenicima učenje iz praktičnih primjera i približavaju problematiku određenih tema gradnja ceste, mosta, fasada, rad u kamenolomu, rad u mesnici i sl) | Broj održanih terenskih nastava |  17 |  18 | 11 |
| Utrošena sredstva od kamata na depozite po viđenju | Ovisno o sredstvima na računu škola tromjesečno prima kamate na depozite po viđenju | Utrošeno/neutrošeno | da | da | ne |
| Utrošena sredstva od nefinancijske imovine | nabavom nefinancijske imovine za te iznose omogućava se poboljšanje materijalnih uvjeta u školi | Utrošeno/neutrošeno | da | da | ne |
| Pridržavanje limita za refundaciju troškova organizacije domaćinstva | Osnivač postavlja limite za refundaciju troškova prema broju sudionika, nastavnika i stručnog povjerenstva | U skladu s limitima | da |  da | da |

***BROJČANA OZNAKA I NAZIV PROGRAMA:* *157 Javne potrebe iznad zakonskog standarda u školstvu - ostali korisnici***

**SVRHA PROGRAMA:**

Predstavljanjem deficitarnih zanimanja (soboslikar-ličilac, monter suhe gradnje, pekar, mesar…) potaknuti učenike osnovnih škola da nastave svoje obrazovanje u obrtničkim zanimanjima.

**POVEZANOST PROGRAMA SA STRATEŠKIM DOKUMENTIMA:**

Obzirom da se u Školi provodi dosta programa obrazovanja za deficitarna zanimanja veoma je važna prezentacija i pokušaj populariziranja obrazovanja u navedenim zanimanjima radi održavanja postojećeg broja učenika ili povećanje istog. Također, važno je da srednjoškolsko obrazovanje bude u skladu s mišljenima i smjernicama Hrvatskog zavoda za zapošljavanje vezanog uz strukturu nezaposlenih i potreba tržišta rada.

**ZAKONSKE I DRUGE PODLOGE NA KOJIMA SE PROGRAM ZASNIVA:**

Ugovor o financiranju u okviru programa KARADAR – deficitarna zanimanja nastavna godina 2022/2023

Ugovor o financiranju u okviru programa KARADAR – deficitarna zanimanja nastavna godina 2023/2024

**IZVRŠENJE PROGRAMA S OSVRTOM NA CILJEVE KOJI SU OSTVARENI NJEGOVOM PROVEDBOM:**

Obzirom, da se program počeo provoditi u jesen 2022. godine, tek će se kod upisa u školsku godinu 2023./2024. vidjeti rezultati provođenja radionica u sklopu promocije deficitarnih zanimanja.

MIOŠ se vrlo aktivno uključio u županijski projekt KARADAR kojim se želi promovirati upis u deficitarna zanimanja u Karlovačkoj županiji.

U MIOŠ-u su organizirane 3 radionice:
1. "Majstor Mato"  promovira soboslikare, autolakirere, montere suhe gradnje, keramičare
2. " Bob graditelj" promovira zidare, tesare, rukovatelje samohodnim građevinskim strojevima
3. "Slano i slatko" - promovira mesare i pekare.

Od početka provedbe projekta organizirano je 27 radionica, sudjelovalo preko 100 učenika iz osnovnih škola na području Karlovačke županije. Radionice su bile organizirane subotom od 9 do 13 h. Radionice su bile organizirane kroz vježbe u školskim praktikumima,  u okviru radionice Slano i slatko učenici su odlazili u posjet Mesnoj industriji PPK i u Pekaru Monika.

Nakon provedenog ljetnog i jesenskog upisnog roka u školsku godinu 2023/2024 u deficitarna zanimanja je u 1. razred upisano 46 učenika i to: 3 zidara, 8 rukovatelja samohodnim građevinskim strojevima, 8 montera suhe gradnje, 3 soboslikara, 7 mesara, 3 pekara, 8 keramičara i 6 autolakirera. Tako da je ispunjena ciljana vrijednost od 32 novoupisana učenika u deficitarna zanimanja.

Aktivnost se odnosi na provođenje radionica u sklopu projekta KARADAR i sredstva su namijenjena za nabavku potrebnom nastavnog materijala za održavanje radionica i naknadu predavačima. Program se izmjenama financijskog plana za 2023. godinu uvrštava u plan jer je program krenuo u nakon izrade prijedloga financijskog plana za 2023-2025. godine. Planirano je 3.000,00 EUR za nabavku materijala i 2.870,46 EUR za naknade predavačima. Do 31.12.2023. godine je realizirano 5.867,16 EUR rashoda za navedenu aktivnost, odnosno 99,94% ukupnih planiranih rashoda. U razdoblju od 1.1.2023. do 31.12.2023. je ostvareno 5.569,56 EUR prihoda, a 297,60 EUR se odnosi na nedospjele obveze 2023. godine plaćene u 2024. godini.

**IZVRŠENJE FINANCIJSKOG PLANA ZA SIJEČANJ - PROSINAC 2023.***(iznosi u EUR)***:**

|  |  |  |  |  |  |  |
| --- | --- | --- | --- | --- | --- | --- |
| **Brojčana oznaka i naziv** | **Izvršenje 2022.** | **Plan 2023.** | **III Rebalans 2023.** | **Izvršenje 2023.** | **Indeks 5/2** | **Indeks 5/4** |
| **1** | **2** | **3** | **4** | **5** | **6** | **7** |
| **GLAVA 8-34 Mješovita industrijsko- obrtnička škola** |  |  |  |  |  |  |
| **157 Javne potrebe iznad zakonskog standarda u školstvu - ostali korisnici** | **6.901,58** | **0,00** | **5.870,46** | **5.867,16** | **85,01** | **99,94** |
| A100208 KARADAR | 6.901,58 | 0,00 | 5.870,46 | 5.867,16 | 85,01 | 99,94 |

**POKAZATELJI USPJEŠNOSTI PROGRAMA:** *(pokazatelji uspješnosti predstavljaju podlogu za mjerenje učinkovitosti provedbe* ***programa*** *i trebaju biti: specifični, mjerljivi, dostupni, relevantni u odnosu na definirani cilj i vremenski određeni)*

|  |  |  |  |  |  |
| --- | --- | --- | --- | --- | --- |
| **Pokazatelj uspješnosti** | **Definicija** | **Jedinica** | **Polazna vrijednost** | **Ciljana vrijednost 2023.** | **Izvršenje 2023.** |
| broj učenika upisan deficitarna zanimanja | Poticanje obrazovanja učenika u deficitarnim zanimanjima doprinosi poboljšanju strukture radnog stanovništva u skladu s potrebama tržišta rada | **Broj učenika upisanih u 1. razred** | 32 | 32 | 46 |

***BROJČANA OZNAKA I NAZIV PROGRAMA: 201 MZOS- Plaće SŠ***

**SVRHA PROGRAMA:**

Ispunjenje zakonskih obveza prema zaposlenima.

**POVEZANOST PROGRAMA SA STRATEŠKIM DOKUMENTIMA:**

Prava radnika i obveze prema radnicima temeljem radnog odnosa definirana su zakonskim propisima, a obveze i prava se ostvaruju radom i ostvarenjem Godišnjeg plana i programa Škole te Školskog kurikuluma.

**ZAKONSKE I DRUGE PODLOGE NA KOJIMA SE PROGRAM ZASNIVA:**

Zakon o radu (NN [93/14](https://www.zakon.hr/cms.htm?id=26185), [127/17](https://www.zakon.hr/cms.htm?id=26183), [98/19](https://www.zakon.hr/cms.htm?id=40775), [151/22](https://www.zakon.hr/cms.htm?id=55102), [64/23](https://www.zakon.hr/cms.htm?id=57139))

Temeljni kolektivni ugovor za javne službenike i namještenike ( NN 56/2022)

Dodatak III. Temeljnom kolektivnom ugovoru za službenike i namještenike u javnim službama

NN 128/2023

Kolektivni ugovor za zaposlene u srednjoškolskim ustanovama (NN 51/2018)

**IZVRŠENJE PROGRAMA S OSVRTOM NA CILJEVE KOJI SU OSTVARENI NJEGOVOM PROVEDBOM:**

Aktivnost uključuje prihode i rashode koje se odnose na plaće zaposlenika te ostala prava prema Zakonu o radu te kolektivnim ugovorima koje isplaćuje Ministarstvo znanosti i obrazovanja te isplatu plaće prema sudskim presudama i sudske pristojbe za troškove suda za isplate 6% osnovice za period 12-2015 do 1-2017.

U razdoblju od 1.1.2023.do 31.12.2023. je ostvareno ukupno 1.237.247,19EUR rashoda , odnosno 98,81% plana i to: 1.019.577,57 EUR za plaće zaposlenih, 43.675,98 EUR za materijalna prava (pomoći, jubilarne nagrade, regres), 168.260,48 EUR za zdravstveno osiguranje, 3.699,34 EUR za sudske pristojbe i troškove sudskih postupaka, te 2.033,82 EUR zateznih kamata. Ove je godine donesena presuda i isplaćeno 6 tužbe djelatnika za razliku osnovice plaće za period od 12-15 do 1-17, za dvije tužbe se još čeka presuda na dan 31.12.2023.

Ostvareno je ukupno 1.238.116,13EUR prihoda,odnosno 98,88% u odnosu na planirane prihode. od čega se 981,74 EUR odnosi na za materijalna prava za 12-2022, dok se ostatak prihoda odnosi na rashode za zaposlene u 2023. godini.

U 2023. godini nije bilo zaprimljenih službenih pritužbi djelatnika u urudžbeni zapisnik, niti Radničkom vijeću niti sindikalnim povjerenicima.

**IZVRŠENJE FINANCIJSKOG PLANA ZA SIJEČANJ - PROSINAC 2023.***(iznosi u EUR)***:**

|  |  |  |  |  |  |  |
| --- | --- | --- | --- | --- | --- | --- |
| **Brojčana oznaka i naziv** | **Izvršenje 2022.** | **Plan 2023.** | **III Rebalans 2023.** | **Izvršenje 2023.** | **Indeks 5/2** | **Indeks 5/4** |
| **1** | **2** | **3** | **4** | **5** | **6** | **7** |
| **GLAVA 8-34 Mješovita industrijsko- obrtnička škola** |  |  |  |  |  |  |
| **201 MZOS- Plaće SŠ** | **1.087.767,59** | **1.080.000,00** | **1.252.100,00** | **1.237.247,19** | **113,74** | **98,81** |
| A200201 MZOS- Plaće SŠ | 1.087.767,59 | 1.080.000,00 | 1.252.100,00 | 1.237.247,19 | 113,74 | 98,81 |

**POKAZATELJI USPJEŠNOSTI PROGRAMA:** *(pokazatelji uspješnosti predstavljaju podlogu za mjerenje učinkovitosti provedbe* ***programa*** *i trebaju biti: specifični, mjerljivi, dostupni, relevantni u odnosu na definirani cilj i vremenski određeni)*

|  |  |  |  |  |  |
| --- | --- | --- | --- | --- | --- |
| **Pokazatelj uspješnosti** | **Definicija** | **Jedinica** | **Polazna vrijednost** | **Ciljana vrijednost 2023.** | **Izvršenje 2023.** |
| Broj podnesenih službenih pritužbi na ostvarenje radno materijalnih prava na urudžbeni odjel | Što niži broj pritužbi zbog nemogućnosti ostvarenja radno- materijalnih prava pridonosi većem zadovoljstvu radnika i većoj produktivnosti  | Broj pritužbi evidentiran u urudžbenom zapisniku | 0 | 0 | 0 |

**OBJAVLJENO:** [**http://ss-mios-ka.skole.hr/financije** pod Financije 2023](http://ss-mios-ka.skole.hr/financije%20pod%20Financije%202023). dana 5.3.2024.

Klasa: 400-04/24-01/

Urbroj: 2133-48-01-24-01

Karlovac, 5.3.2024.

Predsjednica Školskog odbora M.P. ravnateljica

Kristinka Jurčević Snježana Erdeljac

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_